Ázijsko-tichomorská hospodárska spolupráca

APEC (Asia-Pacific Economic Cooperation, Ekonomické zoskupenie Ázie a Tichomoria alebo Ázijsko-tichomorská spolupráca alebo Ázijsko-tichomorská hospodárska spolupráca) je medzinárodná organizácia združujúca 21 krajín. Tieto krajiny vytvárajú polovicu HDP sveta. Cieľom tohto zoskupenia je zlepšiť ekonomické a politické vzťahy medzi členskými štátmi. Je to pásmo medzinárodného voľného obchodu.

Zakladajúcich členov bolo v roku 1989 dvanásť: Austrália, Brunej, Filipíny, Indonézia, Japonsko, Južná Kórea, Kanada, Malajzia, Nový Zéland, Thajsko, Singapur a USA. V roku 1991 pristúpila Čína, Hongkong a Tchajwan, v roku 1993 Mexiko a Papua-Nová Guinea, v roku 1994 Čile a v roku 1998 Peru, Rusko a Vietnam.

Externé odkazy 
 Stránka organizácie APEC 

Medzinárodné organizácie